CELEX: 62014FN0101
Language: da
Date: 2014-10-06 00:00:00
Title: Sag F-101/14: Sag anlagt den 6. oktober 2014 — ZZ mod KHIM

12.1.2015   
            
            
               DA
            
            
               Den Europæiske Unions Tidende
            
            
               C 7/50
            
         Sag anlagt den 6. oktober 2014 — ZZ mod KHIM
   (Sag F-101/14)
   (2015/C 007/60)
   Processprog: tysk
   
      Parter
   
   
      Sagsøger: ZZ (ved advokat Heinrich Tettenborn)
   
      Sagsøgt: Kontoret for Harmonisering i det Indre Marked (Varemærker og Design)
   
      Søgsmålets genstand og beskrivelse af tvisten
   
   Annullation af afgørelsen truffet af Kontoret for Harmonisering i det Indre Marked (Varemærker og Design) om at anvende den klausul, der er indsat i ZZ’s ansættelseskontrakt, hvorefter det bestemmes, at sagsøgerens ansættelseskontrakt opsiges, såfremt sagsøgeren ikke optages på reservelisten efter den næste almindelige udvælgelsesprøve vedrørende specialområdet industriel ejendomsret, der arrangeres af EPSO for sagsøgerens ansættelsesgruppe, på udvælgelsesprøverne KHIM/AD/01/13 og KHIM/AST/02/13, og en påstand om erstatning for den økonomiske og ikke-økonomiske skade, der er lidt.
   
      Sagsøgerens påstande
   
   
               —
            
            
               Den ved skrivelse af 28. november 2013 til ZZ fra Kontoret for Harmonisering i det Indre Marked (Varemærker og Design) meddelte afgørelse om at anvende den klausul, der er indsat i ZZ’s ansættelseskontrakt, artikel 5 — hvorefter det bestemmes, at sagsøgerens ansættelseskontrakt opsiges, såfremt sagsøgeren ikke optages på reservelisten efter den næste almindelige udvælgelsesprøve vedrørende specialområdet industriel ejendomsret, der arrangeres af EPSO for sagsøgerens ansættelsesgruppe — på udvælgelsesprøverne KHIM/AD/01/13 og KHIM/AST/02/13, der blev offentliggjort den 31. oktober 2013, annulleres.
            
         
               —
            
            
               Harmoniseringskontoret tilpligtes at betale ZZ en passende erstatning, der fastsættes efter Personalerettens skøn, for den økonomiske og ikke-økonomiske skade, som ZZ har lidt som følge af den i den første påstand nævnte afgørelse, der er truffet af Harmoniseringskontoret.
            
         
               —
            
            
               Harmoniseringskontoret tilpligtes at betale sagens omkostninger.